Vendelín (prvé meno)

Vendelín je mužské krstné meno germánskeho pôvodu. Považuje sa za odvodeninu zo slova Vandalen (východogermánsky kmeň, pozri Vandali) alebo Wenden (nemecké a škandinávske označenie Slovanov, pozri Vendi, Polabskí Slovania), prípade obdobu mena Václav. Meniny na Slovensku má 20. októbra.

 Niektorí známi nositelia 
Vendelín:
 svätý Vendelín z Trieru (* ca 550 – † ca 617), považovaný za nemeckého svätca, o živote ktorého vieme len z legiend
 Vendelín Budil (* 1847 – † 1928), český herec, režisér, divadelný riaditeľ, pedagóg a historik
 Vendelín Javorka (* 1882 – † 1966), slovenský rímskokatolícky kňaz a misionár, prvý rektor Pápežského kolégia Russicum v Ríme
 Vendelín Bohboj Kutlík (* 1834 – † 1904), slovenský advokát, básnik, publicista, národný buditeľ a organizátor kultúrneho života
 Vendelín Opatrný (* 1908 – † 1944), český vojak, veliteľ čs. jednotky, ktorý padol pri bojoch o Dukliansky priesmyk

iné tvary:
 Wendelin Werner (* 1968), nemecko-francúzsky matematik venujúci sa teórii pravdepodobnosti a matematickej fyzike
 Wendell Bell (* 1924 – † 2019), americký sociológ a futurológ
 Wendell Meredith Stanley (* 1904 – † 1971), americký biochemik a virológ, nositeľ Nobelovej ceny za chémiu
 Wendell Oliver Pruitt (* 1920 – † 1945), americký stíhací pilot, jeden z prvých afroamerických vojenských letcov počas druhej svetovej vojny

 Referencie 

 Pozri aj 



 Iné projekty 

 Externé odkazy 


Kategória:Krstné mená
Kategória:Mužské mená
Kategória:Mužské mená germánskeho pôvodu